**XV Starptautiskais Jauno mūziķu konkurss**

***VIVA LA MUSICA***

Daugavpils kultūras atbalsta biedrība un Staņislava Broka Daugavpils Mūzikas vidusskola ar Valsts kultūrkapitāla fonda atbalstu rīko konkursu mūzikas skolu un mūzikas vidusskolu jaunajiem solistiem – instrumentālistiem un vokālistiem.

Konkurss ir veltīts Johana Sebastiana Baha 340 gadu jubilejai un Emīla Dārziņa 150 gadu jubilejai.

**Konkursa mērķi un uzdevumi**

\*Attīstīt jauno mūziķu muzicēšanas prasmi

\*Veidot jaunus radošus, to starp, starptautiskus kontaktus

\*Atbalstīt jaunos talantus

\*Popularizēt Johana Sebastiana Baha un Emīla Dārziņa daiļradi

\*Paplašināt pedagoģisko pieredzi

**Konkursa norises vieta un laiks**

Konkurss notiks 2025.gada 2. – 4.aprīlī Staņislava Broka Daugavpils Mūzikas vidusskolā.

Adrese – Kandavas iela 2A, Daugavpils, LV-5401, Latvija; telefons – 654 07900,

e-pasta adrese – [pasts@sbdmv.lv](mailto:pasts@sbdmv.lv).

**Konkursa noteikumi**

Konkursā var piedalīties visu izglītības programmu audzēkņi četrās vecuma grupās.

A grupā – 9 – 11 gadi (dalībnieku skaits līdz 30)

B grupā – 12 – 14 gadi (dalībnieku skaits līdz 30)

C grupā – 15 – 17 gadi (dalībnieku skaits līdz 30)

D grupā – 18 – 20 gadi (dalībnieku skaits līdz 30)

Dalībnieku vecuma noteikšanas robeždatums ir 2025.gada 1.aprīlis.

Konkurss notiks vienā kārtā.

**Konkursa programma**

Visu grupu dalībnieki atskaņo:

* Johana Sebastiana Baha un/vai Emīla Dārziņa vienu vai vairākus skaņdarbus
* brīvas izvēles vienu vai vairākus skaņdarbus

Konkursa programma ir jāatskaņo no galvas.

*Klavierspēles* un *Vokālās mūzikas* izglītības programmas audzēkņiem ir jāatskaņo oriģinālie skaņdarbi, bet pārējo izglītības programmu audzēkņi var atskaņot kā oriģinālos skaņdarbus, tā arī pārlikumus, norādot pārlikumu autorus.

**Kopējā uzstāšanās hronometrāža (atrašanās uz skatuves):**

A grupa – 4 – 7 minūtes

B grupa – 6 – 9 minūtes

C grupa – 8 – 11 minūtes

D grupa – 10 – 14 minūtes

**Vērtēšana**

Konkursu vērtē starptautiska žūrija. Dalībnieku uzstāšanās tiek vērtēta 25 ballu skalā.

Žūrijas komisijas locekļi nevērtē savus audzēkņus. Žūrijas lēmums ir galīgs un nav apstrīdams.

**Apbalvošana**

Konkursa uzvarētājiem tiek piešķirti I, II un III pakāpes diplomi un balvas.

Var tikt piešķirtas arī sekojošas balvas:

* GRAND PRIX
* par labāko Johana Sebastiana Baha un/vai Emīla Dārziņa skaņdarba atskaņojumu
* par labāko brīvas izvēles skaņdarba atskaņojumu

Konkursā var tikt piešķirtas arī citu juridisko vai fizisko personu, kā arī sabiedrisko organizāciju balvas un prēmijas. Konkursa norise ir atklāta. Konkursa laureāti uzstājas noslēguma koncertā bez maksas. Rīcības komitejai ir tiesības translēt konkursa norisi radio, TV vai ierakstīt to audio un video kasetēs, kā arī izplatīt šos ierakstus nekomerciālos nolūkos bez honorāru izmaksas.

**Pieteikšanās kārtība**

Dalībnieki tiek reģistrēti, aizpildot elektronisko pieteikuma anketu <https://sbdmv.lv/index.php/konkursi-un-festivali/musu-konkursi>

līdz 2025.gada 3.martam.

Pēc norādītā datuma pieteikumi vairs netiek pieņemti.

Nepilnīgi aizpildīti pieteikumi un pieteikumi bez pielikumiem var tikt neizskatīti.

Dalības maksa konkursā ir 20 Euro; tā ir jāpārskaita līdz 2025.gada 10.martam uz sekojošu kontu:

Staņislava Broka Daugavpils Mūzikas vidusskola,

Kandavas iela 2A, Daugavpils, LV-5401, Latvija

Reģ.Nr.90000066001

Norēķinu konts LV04TREL2220521005000

VALSTS KASE, bankas kods TRELLV22

*Konkursam VIVA LA MUSICA*

Dalības naudu ar bankas norēķinu karti var arī samaksāt, ierodoties uz konkursu.

Konkursa dalībnieka neierašanās gadījumā dalības maksa netiek atmaksāta.

Ceļa un uzturēšanās izdevumus sedz konkursa dalībnieki.